ועדת הכלכלה, כנסת 20, פרוטוקול מספר 482, 2017-03-22 09:30

איתן כבל: בוקר טוב לכם, אני מבקש להתחיל את ישיבת הוועדה.

איתן כבל: גברתי מנהלת הוועדה, יועץ משפטי, רשמת, דובר, בוקר טוב לכולם.

איתן כבל: זוהי ישיבה שנייה בעניין תקנות תכנון משק החלב.

איתן כבל: כדי לרענן את זיכרונכם, אומר במשפט וחצי ששלחתי אתכם הביתה לחלוב את עצמכם.

איתן כבל: אני מקווה, כפי שלפחות נאמר לי, החליבה הצליחה.

<קריאה: יצא חלב לבן.

איתן כבל: כשמתאמצים גם תיש נותן - - -

<קריאה: נותן שוקו.

<מיכל קראוס: איתן, בוקר טוב.

<מיכל קראוס: אנחנו בידיעה שאנחנו נמצאים פה היום לאחר שיש הסכמות על הכול.

איתן כבל: נכון, גברתי.

<מיכל קראוס: אנחנו מציגים את התקנות לאחר ההסכמות בכל הסעיפים.

איתן כבל: נכון, כן.

איתן כבל: חברים, אנחנו מתחילים מיד בהקראה.

איתן כבל: אני רוצה לסיים את זה במהירות נדרשת.

איתן כבל: כבר הבנו, טחנו, סיימנו את העניינים העקרוניים.

איתן כבל: לא לחינם זה נראה הרבה יותר דליל לעומת הפעם הקודמת.

איתן כבל: ברשותכם, בבקשה - הקראה.

<אסתר זנזורי-פריאל: "תקנות תכנון משק החלב (מדיניות הפיתוח לשנת 2017 בענף הבקר ובענפי הצאן) (הוראת שעה), התשע"ז – 2017 בתוקף סמכותי לפי סעיפים 12 ו-38 לחוק תכנון משק החלב, התשע"א–2011 (להלן – החוק), בהתייעצות עם מועצת החלב, ובאישור ועדת הכלכלה של הכנסת, אני מתקין תקנות אלה: כאן התקבלה הערת הייעוץ המשפטי.

איתן כבל: אנחנו כבר מבינים במה דברים אמורים.

איתן כבל: הצבנו את העקרונות כבר בפעם הקודמת.

איתן כבל: נא לעצור רק אם יש משהו לא ברור, צריך לחדד, צריך להבהיר, ולו רק לפרוטוקול.

איתן כבל: אז אנא, אבל מבקש להתקדם עם זה.

איתן כבל: חבל, כבר טחנו את העניין הזה.

<אסתר זנזורי-פריאל: אין שום בעיה, בשמחה.

איתן כבל: אני מעלה את תקנה 1 להצבעה.

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: תודה, אושר.

איתן כבל: הלאה.

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: תודה, אושר.

איתן כבל: סימן א'.

<אסתר זנזורי-פריאל: <היו"ר איתן כבל> כן, בבקשה - שם ותפקיד.

<ליאל סיון דוידיאן: דוידיאן ליאל, אני חבר הנהלה בהתאחדות מגדלי הבקר ממושב פטיש.

<ליאל סיון דוידיאן: אני רוצה להתייחס, בבקשה, לגבי סעיף 4א.

<אסתר זנזורי-פריאל: עוד לא הקראתי את 4א.

<אסתר זנזורי-פריאל: סיימתי להקריא את תקנה 3.

<איתי עצמון: אנחנו בתקנה 3.

איתן כבל: איך אומרים?

איתן כבל: אתה כבר הגעת מהבית כמו שור.

<ליאל סיון דוידיאן: לא, סליחה.

איתן כבל: מי בעד?

איתן כבל: בעד – פה אחד

איתן כבל: תקנה 3 אושרה.

איתן כבל: אוקי.

איתן כבל: אתה רוצה פה להתייחס?

<ליאל סיון דוידיאן: לא, ב-4א.

איתן כבל: הלאה.

איתן כבל: מי בעד?

איתן כבל: בעד – פה אחד

איתן כבל: תודה, אושר.

איתן כבל: 5.

איתן כבל: מי בעד?

איתן כבל: בעד – פה אחד

איתן כבל: אושר.

איתן כבל: הערות?

איתן כבל: שם ותפקיד.

יצחק וקנין: איפה אתה גר?

<ישראל טוטי בלוך: בנהלל.

<ישראל טוטי בלוך: התבקשתי על-ידי חבריי מהמושבים לומר כך.

<ישראל טוטי בלוך: משרד החקלאות הוא דל תקציב, אם בכלל.

<ישראל טוטי בלוך: זאת אומרת, כל התקציב שם קשיח והולך למשכורת.

<ישראל טוטי בלוך: אין שם כמעט תקציב לביצוע מדיניות.

<אסף לוי: זה לא נכון, סליחה.

איתן כבל: טוטי, תעשה לי טובה.

איתן כבל: תעשה עצומה בפייסבוק.

איתן כבל: מה אתה רוצה ממני?

איתן כבל: מה עכשיו אתה - - - ?

איתן כבל: זה לתקנה?

<קריאה: כן.

יצחק וקנין: אסף, גם עליי כתבו שאני מגדל פטם.

יצחק וקנין: אז מה?

<ישראל טוטי בלוך: מה שקורה זה שכל פעם המדיניות של המשרד מבוצעת דרך חלוקת המכסות הזו.

<ישראל טוטי בלוך: בתחושה שלנו לוקחים מאחד ומעבירים לשני כשהגבולות הם ברורים, אבל המרחק מהגבול הוא די קטן ברוב המקרים.

איתן כבל: טוטי, אני מתנצל.

איתן כבל: זה לא הוגן אפילו.

<ישראל טוטי בלוך: למה?

איתן כבל: אני אגיד לך.

איתן כבל: כבר קיימנו את כל השיחות האלה.

<ישראל טוטי בלוך: אני יודע, אני לא מבקש שתצביע נגד.

איתן כבל: עצרתי גם בשבילכם את כל התהליך הזה.

איתן כבל: אני מציע שתעבור בית, בית, ברחבי הארץ ותשכנע את הציבור להחליף אותם.

איתן כבל: אני אשמח לעזור לך.

איתן כבל: בתוך העניין הזה כשאנחנו מדברים במקום בו אנחנו נמצאים, הלכתי לקראתכם בצורה שמעטים היו, אם בכלל, הולכים.

איתן כבל: אני רוצה להזכיר לך שבכנסות קודמות: מי בעד?

איתן כבל: מי נגד?

איתן כבל: תודה רבה, שלום.

איתן כבל: עזוב, תגיד מה אתה רוצה ולא נפתח עכשיו.

איתן כבל: אנחנו רוצים להתקדם.

<ישראל טוטי בלוך: אנחנו שם הגענו להסכמות.

<ישראל טוטי בלוך: מעבר להסכמות, אנחנו מבקשים שבחלוקות הבאות הם צריכים להקטין פערים.

<ישראל טוטי בלוך: פה נעשתה מין פעולה של כמעט סגירת פערים.

<ישראל טוטי בלוך: לכן, אם רוצים לבצע מדיניות של עזרה לקטנים, עזרה לבנים ממשיכים, שיעשו את זה דרך תקציב ולא דרך חלוקת המכסות.

יצחק וקנין: בוא נשאל שאלה אחרת כדי לפתור את הבעיה.

יצחק וקנין: כמה מגדלים יש היום במושבים של פחות מ-700,000 ליטר?

<ישראל טוטי בלוך: הכול רשום.

יצחק וקנין: חלק התא- - - כבר, אנחנו כבר יודעים את המציאות.

<ישראל טוטי בלוך: אני אמרתי את מה שרציתי להגיד.

איתן כבל: טוטי, תודה רבה.

איתן כבל: חבר הכנסת וקנין, אני רוצה להזכיר לכם ואני אומר את המשפט - - -

יצחק וקנין: איתן, בסך הכול צמצמו פערים, אני אומר לך.

יצחק וקנין: אני יודע בחלוקה את המספרים, אבל אם לא נעשה פעולה באמת, ואני אומר את זה גם למשרד החקלאות, חלק מהחקלאים במושבים לא יוכלו להתקיים במכסה הקטנה שיש להם.

יצחק וקנין: זה מביא אותם לבעיה שזה לא משתלם להם לגדל.

יצחק וקנין: איתן, מתוך 380 פרטניים במושבים, נכון לרגע, מעל 210 - 215 שכבר לא מגדלים כי לא משתלם להם לגדל.

יצחק וקנין: נשארו איזה 170 מגדלים.

יצחק וקנין: צריך לעשות מאמץ, ואני אומר את זה למועצת החלב וגם ל- - -, לצמצם פערים כדי לאפשר.

יצחק וקנין: אני מבין את הדבר שלו.

יצחק וקנין: אני יכול להגיד לך, איתן, נעשה מאמץ גדול לפי המספרים שאני רואה פה לצמצם פערים.

איתן כבל: חבר הכנסת וקנין, אני רוצה להזכיר לכל המכובדים כאן, ולא בפעם הראשונה, שהעניין הזה של העלאה ל-700 היה בקשה שלי והיה דיון.

איתן כבל: חברים יקרים, אני לא אביא לכם הקלטות כל פעם.

איתן כבל: אותי רק מקליטים, גם אתכם אני אתחיל להקליט.

איתן כבל: בבקשה, די - אי-אפשר.

איתן כבל: אנחנו באנו ודיברנו ממקום אחד, וכשסגרנו כבר את הפינה הזו אז עכשיו - - -? די.

איתן כבל: אתם רוצים?

איתן כבל: תבואו איתם בדין ודברים ממחר בבוקר.

איתן כבל: אם יש בעיה, אנא כתבו לי מבעוד מועד, לא כשאתם יושבים פה כשכבר הפרות על המסוע על החליבה, ונראה מה קורה.

איתן כבל: משפט, ברשותך.

<ליאל סיון דוידיאן: שמי ליאל ואני חבר הנהלה בהתאחדות מגדלי הבקר.

<ליאל סיון דוידיאן: ראשית, אני מתנצל שלא שלחתי לך את הדבר הזה מבעוד מועד.

<ליאל סיון דוידיאן: רק דבר קטן לעניין תוספת המכסה.

<ליאל סיון דוידיאן: מדובר על יצרן שהוא לא בתת-ביצוע.

<ליאל סיון דוידיאן: אני מבקש בסך הכול להוסיף את המילה שוועדת המכסות לא תקצה תוספת מכסה ליצרן לפי תקנות אלה אם הוא יצרן בתת-ביצוע, ולהוסיף את המילה: רשאית ומטעמים מיוחדים שיירשמו.

<ליאל סיון דוידיאן: זאת אומרת, אם יש יצרן שהוא בשלוש השנים האחרונות לא ביצע, אנחנו רק רוצים להוסיף את האפשרות שאם יש לו סיבות - - -

איתן כבל: הבנתי, הבנתי.

איתן כבל: אתם מסכימים?

איתן כבל: יקירי, אני לא משנה דבר.

<ליאל סיון דוידיאן: זה לא דבר שמשנה שום דבר.

איתן כבל: גברתי, אדוני, אני לא נוגע בתקנות.

איתן כבל: נגמר, זה הכול.

איתן כבל: יש שלב כמה אני יכול לחלוב אפילו את עצמי, אתה יודע.

<ליאל סיון דוידיאן: אנחנו לא ביקשנו תוספת, לא כלום.

<ליאל סיון דוידיאן: יש פה יושב-ראש ועדת המכסות ועורכת הדין.

<ליאל סיון דוידיאן: זה לשיקול דעתם אם בכלל מגיע לבן-אדם או לא.

<ליאל סיון דוידיאן: זה רק לשים להם את האפשרות שהם בכלל רשאים לדבר.

איתן כבל: יקירי עו"ד ליאל, גם במילה "ו/או" אתה מעשיר ומעני, משפיל ומרומם, ולכן אני אומר.

<ליאל סיון דוידיאן: סליחה, אדוני.

<ליאל סיון דוידיאן: אני לא משפיל ולא מרומם.

<ליאל סיון דוידיאן: זה אותה תקנה, לא משתנה.

<ליאל סיון דוידיאן: רק נותנים את הסמכות לעילית עורכת הדין ולוועדת המכסות להחליט אם יש את הטעמים האלה.

איתן כבל: תודה.

איתן כבל: בקשתך בעיניי, לצערי, לא התקבלה.

<מיכל קראוס: רק הערה למספרים.

<מיכל קראוס: סעיף 6(ב)(4) רק להעיר שהמשמעות של מה שכתוב פה שכל יצרן שמכסתו מעל 900,000 ליטר יהיה זכאי לקבל 11,000 ליטר מנת מכסה.

<מיכל קראוס: זה החישוב, וזה הפשרה שהושגה.

איתן כבל: אוקי, תודה.

איתן כבל: החיים שלנו מפשרות, וזה הדבר החשוב.

איתן כבל: אני לא מתכוון שמישהו ייצא מפה עם מלוא תאוותו.

איתן כבל: מי בעד?

איתן כבל: בעד – פה אחד

איתן כבל: תקנה 6 אושרה.

איתן כבל: הלאה.

<אסתר זנזורי-פריאל: "7 (א) הקצאת מכסה מיוחדת ליצרנים מושביים קיימים..." - כאן שינינו את התאריכים בתיאום עם הלשכה המשפטית של הוועדה בגלל האיחור באישור התקנות.

איתן כבל: אוקי.

איתן כבל: למה מחקתם את הבן זוג?

<אסתר זנזורי-פריאל: הערה ניסוחית, העברנו את זה לסוף.

איתן כבל: הלאה, הלאה.

<איתי עצמון: תוך ציון המועד האחרון להגשת בקשה.

<איתי עצמון: זו היתה הערה שלי כדי לוודא שהמגדלים יידעו שאכן נותרה יתרת מכסה.

<אסתר זנזורי-פריאל: "...

<אסתר זנזורי-פריאל: ותקצה ועדת המכסות ביום כ"ז בכסלו תשע"ח (15 בדצמבר 2017) את יתרת המכסות במנות שוות..."

<איתי עצמון: סליחה, האם תוכלי לחזור?

<איתי עצמון: ותפרסם - - -

<אסתר זנזורי-פריאל: תקצה ועדת המכסות עד ליום... - סליחה, זה עד ליום כ"ז בכסלו תשע"ח (15 בדצמבר 2017).

<איתי עצמון: כלומר, ההקצאה היא עד 15 בדצמבר.

<קריאה: כן.

<אביתר דותן: זה הסכמה דרמטית.

<אביתר דותן: זה נותן לרוב החבר'ה מדור ההמשך לקבל, מה שבפעם הקודמת לא.

<אביתר דותן: כל הכבוד למשרד החקלאות בעניין הזה.

<אסתר זנזורי-פריאל: אוקי - אז ה-15 בדצמבר.

איתן כבל: אני שמח שהצלחתם להוציא מהתיש משהו.

איתן כבל: ידעתי שבסוף אפשר להוציא גם מתיש משהו.

איתן כבל: אתה רואה?

איתן כבל: למרות שעמדת על רגליך האחוריות.

איתן כבל: כן, גברתי.

<שירן וקנין: שלום, אני שירן מפורום קהלת.

<שירן וקנין: אני רוצה להעיר לגבי דור ההמשך.

איתן כבל: יקירה, את מתנצל.

איתן כבל: את לא היית בפעם הקודמת, נכון?

איתן כבל: או שהיית?

<שירן וקנין: פעם קודמת לא הייתי, אבל כתבנו מזכר.

איתן כבל: כן, כן.

איתן כבל: אני רוצה להזכיר לגברתי שפורום קהלת מקבל אצלנו יותר ממה ששלמה המלך קיבל בתנ"ך.

איתן כבל: אני מדבר עכשיו ברצינות.

איתן כבל: אנחנו לא בשיח של אמירות כלליות.

איתן כבל: אם יש לך הערה נקודתית של: במקום זה יבוא זה, בבקשה.

איתן כבל: כבר קיימנו את הדיון הזה.

<שירן וקנין: אוקי.

<שירן וקנין: אז במקום זה יבוא זה - אני מציעה לעודד את דור ההמשך להיכנס לתחומים יותר רווחיים.

איתן ברושי: מה זה עניינך?

איתן כבל: ברושי, תסלח לי.

איתן כבל: אני אלחם על זכותה להגיד גם אם אתה חושב שזה שטויות.

איתן כבל: אני לא אגיד לך מה אנשים לפעמים חושבים שאתה מדבר.

איתן כבל: זה לא קשור.

איתן ברושי: זה לא רק שטויות, זה דברי הבל.

איתן כבל: בסדר, עזוב.

איתן כבל: הבל הבלים אמר קהלת, עזוב.

איתן ברושי: זה בדיוק, זה קהלת.

איתן ברושי: מה זה עניינכם בכלל?

איתן ברושי: חצופים.

איתן כבל: עזוב, איתן ברושי.

איתן כבל: אני מקפיד שפורום קהלת שעמדותיו ועמדותיי שונות, שקולם יישמע ולו רק בגלל העובדה שקולם שונה מרוב האנשים שנמצאים כאן, בסדר?

איתן כבל: גברתי, מה אתה מציעה?

<לאה ורון: מה את מציעה לאיזה סעיף?

<לאה ורון: לא באופן כללי לחקלאים ולמגדלים.

<שירן וקנין: קודם כל, תודה רבה על הזכות לדבר.

<שירן וקנין: אני מציעה שאנחנו נעודד את דור ההמשך וניתן להם עידוד לתחומים אחרים רווחיים.

איתן כבל: יקירה, אנחנו נפרסם.

איתן כבל: תודה רבה, גברתי.

איתן כבל: זה בדיון הקודם, אבל נתתי לך לומר את זה.

<אסתר זנזורי-פריאל: לא סיימתי להקריא את (ה).

<אסתר זנזורי-פריאל: אמרנו שב-15 לדצמבר - - -

איתן כבל: גברתי, את רוצה שאני אעבור להקראה?

<אסתר זנזורי-פריאל: למה?

<אסתר זנזורי-פריאל: אני לא מקריאה מספיק?

רוצים ב-10: איפה את נמצאת?

<אסתר זנזורי-פריאל: אני באמצע (ה).

<אסתר זנזורי-פריאל: הזזנו את התאריך ל-15 בדצמבר 2017.

<איתי עצמון: רק שניה.

<איתי עצמון: לדעתי, לא הקראתי את כל תקנת משנה (ה).

<אסתר זנזורי-פריאל: לא, לא סיימתי.

<איתי עצמון: חשוב שלא יהיה לנו חסר.

<איתי עצמון: תשלימי את ההקראה של תקנת משנה (ה).

איתן כבל: אז אני אקריא את כל (ה).

<אסתר זנזורי-פריאל: אבל שינינו את התאריך.

<אסתר זנזורי-פריאל: תן לי רגע להקריא את זה.

איתן כבל: כן, תקריאי את (ה).

<אסתר זנזורי-פריאל: "...

<אסתר זנזורי-פריאל: את יתרת המכסות במנות שוות ליצרנים מושביים שהעסיקו ברפת את ילדיהם או את בני הזוג של ילדיהם, במהלך ששה חודשים רצופים שקדמו ליום י"ב בחשון תשע"ח (1 בנובמבר 2017).

<אסתר זנזורי-פריאל: (ו) על הקצאה לפי תקנת משנה (ה) יחולו הוראות תקנות משנה (ב) עד (ד), ואולם בקשה למנת מכסה לפי תקנת משנה (ה) תוגש עד יום י"ב בחשון תשע"ח (1 בנובמבר 2017).

<אסתר זנזורי-פריאל: "

איתן כבל: אוקי.

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: תודה, אושר.

איתן כבל: האם יש הערות למישהו?

איתן ברושי: אני רוצה לשאול.

איתן כבל: כן, בבקשה.

יצחק וקנין: עזוב אותנו משאלות עכשיו, איתן.

יצחק וקנין: תנו לנו להתקדם, איתן.

איתן ברושי: וקנין, אל תפריע.

איתן כבל: יש הגדרות.

<איתי עצמון: יש החלטת ממשלה בהגדרות.

איתן ברושי: איזה מפת עדיפות?

<אסתר זנזורי-פריאל: אנחנו לפי החלטת הממשלה אזורי עדיפות לאומית 667.

איתן ברושי: יש יותר ממפה אחת.

<אסתר זנזורי-פריאל: לא.

<אסתר זנזורי-פריאל: בהחלטת הממשלה יש רשימת יישובים.

<קריאות: 667 יש אחת, החלטה אחת.

<אסתר זנזורי-פריאל: יש רשימת יישובים, זה לא מפה.

איתן כבל: איתן, בסעיף ההגדרות זה מופיע.

איתן ברושי: הבנתי.

איתן ברושי: ומה זה סמוכי גבול?

איתן כבל: גם לפי ההגדרה.

<אסתר זנזורי-פריאל: זה בין שבעה קילומטר לתשעה ק"מ לפי עזה.

<אסתר זנזורי-פריאל: עזה זה יותר.

<אסף לוי: גם מופיע בהגדרה ב-667.

<אסף לוי: בין שבעה לתשעה ק"מ - תלוי מאיזה גבול.

<אסף לוי: בצפון זה תשעה, רצועת עזה - - -

איתן ברושי: בסדר, תודה.

איתן ברושי: תבדקו שאין פה בלגן.

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: תודה.

איתן כבל: תקנה 8 אושרה.

<אסתר זנזורי-פריאל: זה טעות, אני אעבור.

איתן כבל: חשבתי שזה משהו בניסוח בעברית.

איתן כבל: אבל כשזה חוזר על עצמו יותר מדי אז זה - - - יש הערות ל-9?

איתן כבל: תודה רבה.

איתן כבל: מי בעד?

איתן כבל: בעד – פה אחד

איתן כבל: תודה.

איתן כבל: אושר.

איתן כבל: הערות?

<קריאה: אין.

איתן כבל: תודה.

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: אושר.

<מיכל קראוס: תשמע, - - -

איתן כבל: יקירה, אחר כך.

איתן כבל: לא חוסמים שור בדישו.

איתן כבל: אחרי הישיבה.

איתן כבל: מי בעד? ירים את ידו.

איתן כבל: בעד – פה אחד

איתן כבל: תודה, אושר.

איתן כבל: תקנה 11 אושרה.

<איתי עצמון: צריך להיות 6, לדעתי.

איתן כבל: כן, יכול להיות.

איתן כבל: יש מצב - 6.

איתן כבל: נכון, אדוני צודק.

איתן כבל: יש הערות?

איתן כבל: תודה.

איתן כבל: מי בעד?

איתן כבל: תודה.

איתן כבל: בעד – פה אחד

איתן כבל: אושרה.

איתן כבל: אתם רואים איזה כייף כשעושים עבודה לפני כן?

איתן כבל: יושבים ומגיעים להבנות ולהסכמות, זה פותר את כל הבעיות ועושה לנו את החיים מאוד מאוד קלים.

איתן כבל: הערות.

איתן כבל: תודה רבה לכם.

<לאה ורון: חבר הכנסת ברושי הצביע ומצביע במקום חבר הכנסת יוסי יונה.

איתן כבל: עוד פעם את נופלת לפח הזה?

איתן כבל: במקום איילת נחמיאס - אני לא מוכן.

איתן ברושי: תאר לך שיוסי היה נותן לנגב חלב.

איתן ברושי: הוא לא יכול לעמוד בזה.

איתן כבל: כן.

איתן כבל: תודה.

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: תקנה 13 אושרה.

<איתי עצמון: חסרה כותרת שוליים, שימו לב, של תקנה 14.

<איתי עצמון: צריכה להיות כותרת שוליים: הגדרות – סימן ג' לפרק ב'.

איתן כבל: יופי, תודה.

איתן כבל: נא לשים לב ולתקן את זה בהמשך.

איתן כבל: בסימן זה – כפי שהוספת.

איתן כבל: מי בעד?

איתן כבל: בעד – פה אחד

איתן כבל: תודה, אושר.

איתן כבל: 14 אושר.

יעקב פרי: איתן, זה הכול שנתי?

איתן כבל: כן.

איתן כבל: זה מובא אלינו כל שנה מחדש.

<איתי עצמון: זה לשנת 2017, ככל שיש תוספות בהיקף הייצור הכולל.

איתן כבל: בוודאי.

איתן כבל: אני רק רוצה להסב את תשומת לבו של חבר הכנסת פרי.

איתן כבל: בדיון הקודם אנחנו כבר התעמקנו וקבענו את כל הכללים והם נשלחו לעשות עבודה נוספת.

<לאה ורון: בשבעה במרץ, בסוף הדיון.

איתן כבל: בדיוק.

יעקב פרי: בזמן שאתה רץ, עשיתי לו סימן ושאלתי אותו אם זה על דעתם.

איתן ברושי: אחרי שראש הממשלה היה בסין ואמרו לו מה חושבים על חקלאות בישראל, יש כאן הפשרה מסוימת.

איתן כבל: אוקי, תודה.

איתן כבל: יש הערות לתקנה 15?

איתן כבל: תודה.

איתן כבל: מי בעד?

איתן כבל: בעד – פה אחד

איתן כבל: התקנה אושרה.

איתן כבל: שימו לב, יש הרבה ב"תקנה" – בתקנת משנה.

איתן כבל: תקנו.

איתן כבל: זה מזכיר לי את ההגדה, אתה יודע.

איתן כבל: גם הניסוח, יש שם חלק מהניסוח.

איתן כבל: תיכף נגיד: "דיינו".

יעקב פרי: איתן, האם מישהו יכול להגיד כמה יש מגדלי כבשים, כמה עיזים וכמה פרות?

יעקב פרי: מה החלוקה באחוזים?

<מיכל קראוס: יש לנו 800 בעלי מכסה במשק החלב.

<מיכל קראוס: יש לנו 140 של הצאן שזה מתחלק: 90 בעיזים ו-50 בכבשים.

<מיכל קראוס: בכבשים אני רוצה להעיר הערה.

<מיכל קראוס: צריך לדעת שלפחות 50%, אולי יותר, בכלל לא נמצאים תחת ההסדרה של המכסות.

<קריאה: זה משק סגור.

איתן כבל: תודה.

איתן כבל: מי בעד תקנה 16?

עבד אל חכים חאג' יחיא: לא, סליחה.

עבד אל חכים חאג' יחיא: ב-(א) ה-160,000 זה לכל אחד מהחמישה או לחמישה ביחד?

<אסף לוי: לא, לכל אחד.

עבד אל חכים חאג' יחיא: זה לא כל כך ברור בניסוח.

<אסף לוי: זה מוגדר כמנת מכסה.

יצחק וקנין: זה מכסה אישית, כל אחד.

עבד אל חכים חאג' יחיא: חמישה ו-160,000 - אז אולי נרשום אותה לכל אחד.

<לאה ורון: הוא צודק.

<איתי עצמון: הוא צודק.

איתן כבל: אני חושב שצריך להבהיר את זה.

איתן כבל: תבדקו גם לאחור.

עבד אל חכים חאג' יחיא: כי בניסוח הזה אני יכול להבין שזה לחמישה.

איתן כבל: אדוני צודק, ותודה על תשומת הלב.

<אסתר זנזורי-פריאל: צודק, צודק.

<אסתר זנזורי-פריאל: נתקן את זה.

<אסף לוי: יתוקן בנוסח הסופי לאורך כל התקנות.

איתן כבל: יתוקן בנוסח הסופי, ולבדוק גם כן שוב את עניין המכסה או מכסות.

איתן כבל: בעד – פה אחד

איתן כבל: תקנה 16 עם התיקון אושרה.

<איתי עצמון: רק לפני כן נגיד שתקנה 17 נמחקה לבקשתי כיוון שהיא הפנתה לתקנות תכנון משק החלב (קביעת מכסות חלב) שהן חלות כך וכך.

<איתי עצמון: הן קובעות הוראות כלליות לגבי קביעת מכסות ואין צורך להפנות אליהן כאן.

איתן כבל: אוקי.

איתן כבל: מה זה 7?

<אסתר זנזורי-פריאל: זה 17.

<אסתר זנזורי-פריאל: זה תיקון, זה עקוב אחר השינויים.

איתן כבל: אוקי.

איתן כבל: 17 - סליחה.

איתן כבל: יש הערות?

איתן כבל: מי בעד?

איתן כבל: ירים את ידו.

איתן כבל: בעד – פה אחד

איתן כבל: תודה, סעיף 17 אושר.

איתן כבל: אני מציע שתקראי את פרק ד' - תוקף כי בטח יש לזה התאמות פה?

איתן כבל: לא, אין פה התאמות – צודקת.

<לאה ורון: מה עושים עם המכסה אם קורה משהו ליצרן החלב והוא לא מעביר?

<לאה ורון: נניח שהוא חלה או ירד מהארץ וכו'.

<לאה ורון: מה עושים עם מנת המכסה שהוא קיבל?

<לאה ורון: לאן היא חוזרת?

איתן כבל: היא חוזרת למאגר הכולל, לפול.

איתן ברושי: - - - הוא מקבל פיצוי.

איתן כבל: עזוב עכשיו.

איתן כבל: אתה נכנס לפיצויים?

איתן כבל: נו, באמת.

איתן כבל: היא בסך הכול שאלה שאלה פשוטה: מה קורה אם בן-אדם לא השתמש, עזב את הארץ, חלה לא עלינו, או דברים מהסוג הזה.

יצחק וקנין: מהפול הכללי היא לא נגרעת, ממנו זה נגרע.

איתן כבל: כי הרי הנחת העבודה שהסך הכול הכולל, זו המכסה הנדרשת, זו הצריכה ה - - -

זה לא שנה.

<לאה ורון: זה בגלל המועד שמשרד החקלאות העביר את התקנות לאישורכם.

איתן כבל: השאלה שלך נכונה.

איתן כבל: זה לא שנתי.

איתן כבל: זאת אומרת, זה שנתי.

איתן כבל: אבל בכל מקרה זה בתוך תחום של שנה.

של אותה שנה.

איתן כבל: בדיוק.

<איתי עצמון: מדובר רק על תוספות.

<איתי עצמון: הם קיבלו את המכסה השנתית.

איתן כבל: כן, כן.

<לאה ורון: לא הצביעו על תקנה 17 שהיתה 18.

<לאה ורון: הצביעו?

<קריאות: הצבענו.

איתן כבל: למען הסר ספק, מי בעד סעיף 17 ו-18? ירים את ידו.

איתן כבל: בעד – פה אחד

איתן כבל: תודה, אושר.

איתן כבל: תודה רבה לכם.

איתן כבל: קודם כל, אני באמת מקרב לב רוצה להודות לאסף.

יצחק וקנין: יש לנו מזל גדול שיש את אסף במשרד החקלאות, אני אומר לך.

איתן כבל: אני יכול לומר לך שאתה באמת אור גדול.

<אסף לוי: תודה רבה.

איתן ברושי: אסף, תבקש את זה בכתב.

איתן כבל: אסף, חשוב לי לומר לך על המקצועיות, על הפתיחות.

<אסף לוי: תודה רבה - אני והצוות.

איתן כבל: בוודאי אף אחד לא יכול לעשות שום דבר לבדו.

איתן כבל: אבל יחד עם זאת, מי שעומד בראש תמיד הוא זה שקובע ומכתיב את הדברים.

איתן כבל: באמת אתה ראוי לכל מחמאה, ובנושאים שגם כן מצריכים שיח.

איתן כבל: זה לא רק לבוא ולהכתיב.

איתן כבל: אני אומר לך את זה מניסיון מול המשרד.

איתן כבל: ישר כוח, שאפו מעומק לבי.

<אסף לוי: תודה רבה.

איתן כבל: מיכל, בבקשה.

<מיכל קראוס: אני מברכת על זה שהצלחנו לסיים את התקנות היום.

<מיכל קראוס: אני מקווה שבשנה הבאה לכל המאוחר בנובמבר נהיה פה עם תקנות מבעוד מועד כך שבראשון לינואר אפשר יהיה להקצות.

איתן כבל: שימו לב שזה שנתיים.

<מיכל קראוס: אני מצטרפת לכל מילה שאמרת לאסף.

איתן כבל: תודה, גברתי.

איתן כבל: אני רק רוצה לומר מילה אחת באמת.

איתן כבל: אני הרי יודע שזה לא יעזור לי, אבל אני אגיד את זה בכל זאת.

איתן כבל: אני אומר את זה לכולם.

איתן כבל: אביתר, זה נוגע לכולכם.

איתן כבל: הרי כל שנה אתם רוצים להציג מסר חדש.

איתן כבל: המסר החדש יכול להיות גם מסר ישן.

איתן כבל: כשקובעים את כללי המשחק לפני השער אז זה קצת יותר קשה.

איתן כבל: יש לכם זמן.

איתן כבל: אם אתם רוצים שבשנה הבאה מה שהגברת מקהלת אמרה או כל אחד אחר שזה יהיה העניין, אז בואו כבר תקיימו את הדיונים מבעוד מועד.

איתן כבל: כן, אדוני.

<רחמים אליהו: אני רחמים אליהו, אני דירקטור במועצת החלב ומשקיף בהתאחדות מגדלי הבקר.

<רחמים אליהו: אני ממושב פרזון, גם רפתן.

<רחמים אליהו: הדבר הזה לא יעבוד, שנה הבאה נבוא עוד פעם בוויכוחים.

<רחמים אליהו: יש תקנות משלימות של שותפויות ושל כל מיני דברים שצריך לחייב את משרד החקלאות כאן בישיבה תוך 60 יום או 90 יום מקסימום לבוא אתנו בדברים ולהביא את זה, לתקן את התקנות האלה.

<רחמים אליהו: מזה הם מתחמקים.

<רחמים אליהו: מיכל אומרת כבר שנה הבאה.

<רחמים אליהו: מה שנה הבאה?

<רחמים אליהו: השנה אנחנו רוצים לעבוד, לגמור את זה, כדי ששנה הבאה לא נבוא לוויכוחים.

<רחמים אליהו: כי יש לנו בוועדת המכסות כל מיני רפתנים שקורסים, יש בעיות שלמות, ואין פתרון.

<רחמים אליהו: אומרים: זה התקנות, זה החוק.

איתן כבל: יש לי הצעה אליך כי במקרה הגעת לפה.

איתן כבל: יכולת גם לא להגיע ולא היית אומר את מה שאמרת.

איתן כבל: לכן, אני מציע לך את הדבר הבא - אם אתה רציני, שלח לי פנייה מסודרת עם כל העניין.

איתן כבל: אני אעביר אותה לגורמים להתייחסות.

איתן כבל: אם התשובה שלהם לא תמצא חן בעיניי או אני אזהה שמכדררים אותי כמו שהם בדרך כלל עושים, ואנחנו כבר רגילים לזהות, אז אני אדע לתת את המענה.

<רחמים אליהו: איתן, מאה אחוז.

<רחמים אליהו: אם מכתב ייצא מהגורמים - - -

איתן כבל: תודה.

איתן כבל: ברושי האחרון.

איתן ברושי: גם למנהלת הוועדה אני רוצה להגיד תודה, אבל גם לומר שיש פה הוכחה שאפשר לפעול מושבים וקיבוצים, משק פרטי ושיתופי.

איתן ברושי: לדעתי, אנחנו נמצאים בתוך מציאות שצריך לציין אותה.

איתן ברושי: גם חברי וקנין פה.

איתן ברושי: יש לנו היום דיון במליאה על חוק הגליל.

איתן ברושי: אבל בתוך המחלוקות שקיימות יש כאן אי של ודאות ויציבות סביב ענף החלב על כל מרכיביו גם בזכות החברים שיושבים פה שמשתפים.

איתן ברושי: אביתר הלך לשורה השנייה.

איתן ברושי: עם האוצר זה יותר קשה.

איתן ברושי: אני רוצה לציין עכשיו לחיוב גם בפניו של כבל שמעורב בחקלאות, אבל להגיד עוד מילה כי שירה יושבת גם פה.

איתן ברושי: החקלאות בבעיה קשה.

איתן ברושי: אתה התבקשת גם לקיים פה דיון על פערי התיווך, גם על הייבוא הפרוע.

איתן כבל: במושב הבא, בעזרת השם.

איתן ברושי: אני מקווה שיהיה על מה לדון עד סוף הפגרה.

איתן ברושי: גם ביקשתי דיון על - - -

<לאה ורון: מסרתי ליושב-ראש הוועדה כי הצעה לסדר-יום שלך בנושא עברה לוועדה.

איתן ברושי: נכון.

איתן ברושי: גם על משבר המים שזה לא רק שאלה של המחיר, גם של הכמות.

איתן ברושי: ראיתי שמותר לכל ועדה לעשות כמה ישיבות בפגרה כשנותנים התראה מראש.

איתן כבל: תשכח מראש.

איתן כבל: יש לנו כבר נושאים - - -

איתן ברושי: רגע, תן לפרוטוקול.

איתן ברושי: הרבה דברים נאמרים פה לפרוטוקול.

איתן ברושי: אני באמת רוצה לומר תודה לכבל וללאה וגם לוקנין שמשקיע הרבה שעות אתנו בחקלאות, לשבח את החברים שעוסקים בענף החלב, הצאן, הכבשים וכל מרכיביו.

איתן ברושי: גם את נקודת האור במשרד, והמציאות הזו היא לא פשוטה.

איתן ברושי: גם להגיד לכבל שהוא טיפל בכמה נושאים בצורה מאוד חשובה כמו תאונות הדרכים וכו'.

איתן ברושי: לא תמיד הדיונים מועילים.

איתן ברושי: ראינו שבתאונות זה לא כל כך מצליח.

איתן ברושי: אבל אני קורא לו להירתם במושב הבא יותר לעניין החקלאות.

איתן ברושי: ראיתי אתמול כתבה איך מרעילים את אזרחי ישראל עם ייבוא שלא בודקים אותו בכלל.

איתן ברושי: האוצר נותן אישורי ייבוא, אף אחד לא בודק את הבריאות.

איתן ברושי: מרעילים את אזרחי ישראל.

איתן ברושי: אם זה היה אמוניה היו עושים פה הפגנות כבר.

יצחק וקנין: אין כמו כחול-לבן.

איתן ברושי: משרד החקלאות מאכיל באישור שר האוצר ברעלים את אזרחי המדינה.

איתן ברושי: זה התרומה שנותנים להם להוזיל באגורה עגבניות עם עובש.

איתן ברושי: אני מבקש ממך להיכנס לזה, אני קורא לך להיכנס לזה.

איתן ברושי: תודה.

איתן כבל: אני רוצה בכל זאת לומר לך, והנה יושב פה חבר הכנסת וקנין וגם אתה שנמצאים באמת בחזית המאבק החקלאי.

איתן כבל: אני לא חושב שוועדת הכלכלה עסקה אי פעם באופן כל כך אינטנסיבי וכל כך דרמטי בנושאי חקלאות כפי שהיא עוסקת בקדנציה הזו.

<אסף לוי: בתוך הוועדה ומחוץ לוועדה.

איתן כבל: כן, גם בתוך הוועדה וגם מחוץ לוועדה.

איתן כבל: זה לא רק שהדברים פה נמצאים סביב השולחן, חלק ניכר מחוץ לוועדה.

איתן כבל: צריך גם להזכיר את זה.

איתן כבל: סליחה שאני כותר כתרים לעצמנו, אבל זה ממש ממש כך.

איתן ברושי: בסדר גמור.

איתן כבל: אין כמעט תחום שאנחנו לא עוסקים בו, גם בנושאים שלא תמיד בהכרח זה על-פי המנדט המלא שלנו.

איתן כבל: אנחנו נמשיך לעסוק בזה.

איתן כבל: אסף, בהמשך לדברים שאמר חברי, וממקום שאיתן ברושי העלה את זה, העליתי כאן בוועדה את העניין של הייבוא החקלאי והבדיקות של התוצרת.

איתן כבל: אני רוצה שתבדקו לי את זה בדיוק.

איתן כבל: אני שאלתי האם נעשית בדיקה על כל תוצרת שנכנסת מסביב.

איתן כבל: אני יודע שזה לא רק עניינכם ומונח לפתחכם, אני מודע לזה.

איתן כבל: זה גם עניין שנתון למשרד הבריאות.

<לאה ורון: משרד החקלאות הוא האבא של החקלאים.

איתן כבל: נכון.

איתן כבל: אסף, אני אומר את זה במובן הזה - - -

<אסף לוי: אבל גם הצרכנים.

איתן כבל: ברור, ברור.

איתן כבל: העניין הוא למצוא את נקודת האיזון.

איתן כבל: זה גם עלה בשיחה שאתה היית שותף לה עם מנכ"ל המשרד לגבי הייבוא לקראת הפסח.

איתן כבל: זאת אומרת, זה בסדר לעזור לצרכנים.

איתן כבל: אני בעד, ומי כמוך יודע את זה, ולעיתים גם במחלוקות.

איתן כבל: העניין הוא למצוא את נקודת האיזון, אבל לא להרעיל את האזרחים.

איתן כבל: לא זו הכוונה.

<רחמים אליהו: "לא בכל מחיר", אומרים.

איתן כבל: גברתי, אני מבקש שעוד היום ייצא מכתב בעקבות הכתבה שהתפרסמה אתמול ובעקבות העלאת הנושא על-ידי בפני מנכ"ל המשרד, וגם כאן בוועדה, שאנחנו מבקשים לקבל את הנוהלים איך משרד החקלאות מפקח מול משרד הבריאות בכל העניינים והנושאים אלה.

איתן כבל: ועוד לא עסקתי בהשקיה בעזה, ולא עסקתי בהשקיה במקומות אחרים מסביבנו.

<קריאה: בירדן.

איתן כבל: כן.

איתן כבל: אני רק רוצה לומר שנכון שיש מחויבות, וצריך שגם הדברים האלה ייאמרו.

איתן כבל: יש הדדיות ביננו לבין הייבוא והייצוא לעזה.

איתן כבל: שאף אחד פה לא יקפוץ.

איתן כבל: כמו שאנחנו מייבאים משם, אנחנו מייצאים עשרת מונים.

יצחק וקנין: הם צרכנים גדולים שלנו.

איתן כבל: הם צרכנים, אנחנו כמעט הספקים המרכזיים שלהם.

<אסף לוי: הבעיה היא שזה ענפים שונים.

איתן כבל: נכון, וגם את זה צריך לזכור.

איתן כבל: גם הם צריכים לדעת שפה בודקים את התוצרת.

איתן כבל: אני מבקש שייקבעו כללים.

איתן כבל: לכשנשוב וכשנקיים דיון עם משרד החקלאות באחד הנושאים, אני מבקש לשים את זה על סדר היום.

<אסף לוי: הנושא הזה קבוע בחוק בחוקיות הייבוא.

<אסף לוי: על-פי חוק, צו חוקיות הייבוא בעצם לייבא תוצרת חקלאית צריך שני אישורים: אישור משרד החקלאות שבודק את בריאות הצומח שאין חס וחלילה מזיקים או נגעים שנכנסים לישראל דרך הצמחים, ובחוקיות הייבוא יש את משרד הבריאות שצריך לבדוק את בריאות הציבור.

<אסף לוי: לכן, כל מכתב שלא ייצא, צריך לצאת לשני המשרדים.

איתן כבל: אני מבקש לשני השרים, תודה.

<אסף לוי: אני מבקש גם להודות לכם על המאמץ ועל האוזן הקשבת.

איתן כבל: תודה.

איתן כבל: וקנין, בבקשה.

יצחק וקנין: איתן, אני אומר לך שאין שום מוצר שמיובא בחקלאות שעולה על המוצר הישראלי.

יצחק וקנין: אני אומר את זה באחריות.

יצחק וקנין: אתרוגים שמייבאים לקראת חג הסוכות, מעבירים אותם תהליך של גז.

יצחק וקנין: מכניסים אותם לתוך חדר ונותנים גז כדי להרוג את החיידקים.

יצחק וקנין: דע לך שכל האתרוגים האלה משחירים אחרי זמן קצר מאוד.

יצחק וקנין: אני אישית ישבתי עם האגף להגנת הצומח במשרד החקלאות ואמרתי: חבר'ה, זה לא יכול להיות.

יצחק וקנין: למלפפונים שאותם אוכלים לא עושים את הדבר הזה.

יצחק וקנין: את האתרוגים לא אוכלים, רק מריחים.

יצחק וקנין: מסתכלים עליהם.

איתן כבל: אומרים שזה יש לזה תכונות מסוימות.

יצחק וקנין: עושים מזה ריבה.

יצחק וקנין: אבל זה זניח.

<אסף לוי: אבל זה נגעים שונים ודברים שונים.

יצחק וקנין: ודאי.

יצחק וקנין: אבל אני אומר לכם, שום מוצר חקלאי שמייבאים, לא את הביצים שמייבאים מטורקיה, הם לא באיכות של הביצים הישראליות עם כל מה שאנחנו נמצאים בענפים השונים.

יצחק וקנין: אני אומר לכם את זה באחריות.

יצחק וקנין: לכן, צריך באמת לחשוב על הדברים האלה ולא לפתוח את הייבוא ככה כדי להפיל החקלאים.

יצחק וקנין: הייתי יכול להבין אם המוצר היה יותר טוב.

עבד אל חכים חאג' יחיא: אולי צריך פעם אחת ששר האוצר ושר החקלאות יחליטו אם הם מתכוונים לחסל את החקלאות בישראל או לא.

עבד אל חכים חאג' יחיא: זו צריכה להיות החלטה אסטרטגית.

עבד אל חכים חאג' יחיא: ואז לא נדבר יותר מדי על הייבוא, ואז נדע שזה ייבוא.

יצחק וקנין: נכון, אתה צודק.

איתן כבל: דרך אגב, האם כשמייבאים גאת, הוא עובר דרך משרד החקלאות או שזה ייבוא ספורדי?

<אסף לוי: לא, חייב.

<אסף לוי: לפי חוק צו ייבוא חופשי חייב לעבור.

<אסף לוי: כל חומר צמחי חייב אישור של הגנת הצומח.

<אסף לוי: זה עובר.

עבד אל חכים חאג' יחיא: אבל אנחנו יודעים איך מפקחים אצלנו בארץ על כל דבר.

<אסף לוי: - - - בדיקה, כל מכולה נפתחת.

איתן כבל: הבודקים לועסים ובודקים.

<פלג אוריון: היושב-ראש כבל, הבודקים בודקים.

<פלג אוריון: אבל בפגישה שהיתה עם משרד החקלאות בדיוק לעניין הזה, ותהיה פגישת המשך בשבוע הבא, ב-30 לחודש, עם עבד גרה, יש הצעה חדשה להקלה על הייבוא של התוצרת החקלאית על כל סוגיה.

<פלג אוריון: במסגרת הזו אנחנו פנינו ושאלנו מהו - - -

<ישראל טוטי בלוך: הקטנת הרגולציה.

<פלג אוריון: הקטנת הרגולציה – בדיוק.

<פלג אוריון: תודה, טוטי.

<פלג אוריון: התברר לנו שהיום על כל מדינת ישראל יש בסך הכול, בסך הכול - לא להאמין - עשרה אנשים שאמורים לבדוק את התוצרת.

איתן כבל: לא, זה הרבה.

איתן כבל: באמת אני אומר לך.

<פלג אוריון: 24 שעות בכל הנמלים.

איתן כבל: לא שזה פותר את הבעיה.

איתן כבל: אם נעבור למשרד התחבורה ותראה כמה פיקוח על חיי אדם.

<פלג אוריון: אבל הסכנה שהנוהל החדש אמור לייצר, איתן כבל, היא שאנחנו למעשה נסתמך על ההכרה של המדינה ששולחת אלינו את התוצרת, אם זה בעזה, אם זה בירדן, על כך שהיא עובדת בהתאם לקריטריונים שאנחנו קובעים, שאנחנו נקבל כאן תוצרת בהתאם לקריטריונים שאנחנו קבענו מהם.

<פלג אוריון: השיטה תעבוד שאנחנו נותנים להם לייצא אלינו.

<פלג אוריון: אנחנו מייבאים את התוצרת ללא בקרה, וכשאנחנו נעשה בדיקה מדגמית כזו או אחרת ונמצא שהם עברו על התקנות אז נחסום אותם.

<פלג אוריון: השאלה היא מה יהיה באמצע.

<פלג אוריון: אנחנו יודעים כבר שיש לנו כאן את המזיק הידוע בבננות, ויש לנו עוד כמה דברים שנכנסו לכאן.

<פלג אוריון: יש עוד הרבה דברים בדרך שאנחנו עוד נגלה.

יצחק וקנין: אתם לא יודעים מה זה חקלאים.

<קריאה: בבשר הבקר ראו כבר שזה לא עובד ומצאו שם שחיתויות.

<ישראל טוטי בלוך: איתן, כפי שידוע משרד החקלאות חתם או מדינת ישראל חתמה עם סין על הסכם ייבוא.

<אסף לוי: לא הסכם ייבוא, פרוטוקול ייבוא וטרינרי.

<ישראל טוטי בלוך: פרוטוקול ייבוא וטרינרי.

<ישראל טוטי בלוך: זאת אומרת, מדינת ישראל אושרה על-ידי סין לפקח על הייצוא שלה לסין.

<ישראל טוטי בלוך: התהליך היה שבע שנים.

<ישראל טוטי בלוך: בואו נבדוק כמה התהליך לקבל אישור למדינות שמייצאות לישראל.

<ישראל טוטי בלוך: זאת אומרת, בוא נשווה את זה.

<אסף לוי: אתה לא רוצה לבדוק את זה, חבל.

<אסף לוי: - - - 12, 13, עזוב - חבל.

<ישראל טוטי בלוך: עזה עברה אישור של 13 שנה?

<אסף לוי: עזה היא לא ייצוא.

<אסף לוי: עזה היא מדינה?

<ישראל טוטי בלוך: אל תכניס לי מילים לפה.

<אסף לוי: אל תתחיל.

איתן כבל: תודה רבה לכם.